|  |  |
| --- | --- |
| **Guide** | Disability Standardsfor Education |

**ការបកស្រាយអំពី**ស្តង់ដារពិការភាពសម្រាប់ការអប់រំ**

**ឯកសារនេះសម្រាប់អ្នកដែលចង់ដឹងបន្ថែមអំពី**

***ស្តង់ដារពិការភាពសម្រាប់ការអប់រំ 2005***

**ឯកសារនេះត្រូវបានបង្កើតឡើងដោយសិស្សមានពិការភាពសហការជាមួយមាតាបិតា និងអ្នកថែទាំរបស់ពួកគេ។**

### អំពីឯកសារនេះ

ឯកសារនេះត្រូវបានផ្តល់ថវិកាដោយរដ្ឋាភិបាលអូស្ត្រាលី។ វាបានបង្កើតឡើងដោយសិស្សមានពិការភាពសហការជាមួយមាតាបិតា និងអ្នកថែទាំរបស់ពួកគេក្រោមជំនួយពីអង្គការកុមារ និងមនុស្សវ័យក្មេងដែលមានពិការភាពអូស្ត្រាលី (CYDA)។

នេះជាផ្នែកមួយនៃក្រុមរបស់ឯកសារទាំងឡាយ។ អ្នកនឹងឃើញឯកសារទាំងនេះនៅលើវិបសាយរបស់ក្រសួងអប់រំ ជំនាញ និងការងារ [Department of Education, Skills and Employment website](https://www.dese.gov.au/swd)។ អ្នកក៏អាចស្វែងរកពួកវាដោយស្កេនកូដ QR ខាងក្រោមផងដែរ។



រដ្ឋាភិបាលអូស្ត្រាលីទទួលស្គាល់ម្ចាស់ប្រពៃណី និងអាណាព្យាបាលទូទាំងប្រទេសអូស្ត្រាលី។ យើងទទួលស្គាល់ការបន្តទំនាក់ទំនងរបស់ពួកគេទៅនឹងដី ទឹក និងសហគមន៍។ យើង​គោរព​ចំពោះ​ពួកគេ និង​ព្រឹទ្ធាចារ្យ​របស់​ពួកគេ​ក្នុង​អតីតកាល បច្ចុប្បន្នកាល និង​អនាគតកាលបន្តទៀត។ យើង​គោរព​ចំពោះ​ការ​បន្ត​អនុវត្តខាង​វប្បធម៌ ខាង​វិញ្ញាណ និង​ការ​អប់រំ​របស់​ជនជាតិដើម​ភាគតិច និង​ជនជាតិ​កោះTorres Strait Islander។

|  |
| --- |
| **កំណត់ចំណាំអំពីភាសា**ឯកសារនេះប្រើភាសាទីមួយរបស់មនុស្ស ឧ. 'សិស្សមានពិការភាព'។ ប៉ុន្តែវិធីសាស្រ្តនេះមិនសក្តិសមនឹងមនុស្សគ្រប់រូបទេ ហើយមនុស្សជាច្រើនចូលចិត្តភាសាសម្គាល់ទីមួយ (ឧ. 'សិស្សពិការ') ។វាអាស្រ័យលើបុគ្គលម្នាក់ៗពីរបៀបដែលពួកគេជ្រើសរើសដើម្បីកំណត់អត្តសញ្ញាណរបស់ពួកគេ។ យើងលើកទឹកចិត្តឱ្យអ្នកសួរបុគ្គលម្នាក់ៗនូវអ្វីដែលពួកគេចូលចិត្ត។ យើង​ក៏​ទទួល​ស្គាល់​ប្រវត្តិ​ដ៏ជ្រាល​ជ្រៅ​នៅ​ពី​ក្រោយ​ពាក្យ​ទាំង​អស់​នេះ​ដែរ។យើងច្រើនតែប្រើពាក្យកាត់ ពី"សិស្សមានពិការភាព" ទៅជា "**សិស្ស**" ។ នេះគឺដើម្បីរក្សាប្រយោគខ្លីៗ និងអាចអានបាន! ពេល​យើង​និយាយ​អំពី​សិស្ស​ដែល​គ្មាន​ពិការភាព យើង​នឹង​បញ្ជាក់​ឱ្យ​ច្បាស់​។ ជាញឹកញាប់ យើងប្រើ "មិត្តដំណាលៗគ្នា" ឬ "មិត្តរួមថ្នាក់" ដើម្បីបញ្ជាក់ពីសិស្សគ្មានពិការភាព។មនុស្សអាចប្រើ '**ការកែតម្រូវសមហេតុផល**' 'ការកែតម្រូវ' ឬ 'ស្ថានភាពចង់បាន' ដើម្បីបញ្ជាក់ន័យដូចគ្នា។ យើងប្រើឃ្លាទាំងនេះជំនួសគ្នានៅក្នុងឯកសារនេះ។ '**ការកែតម្រូវសមហេតុផល**' ត្រូវបានប្រើនៅក្នុង*ស្តង់ដារពិការភាពសម្រាប់ការអប់រំ 2005*។ |

# ការប្រើប្រាស់ឯកសារនេះ

ឯកសារនេះគឺសម្រាប់អ្នកចង់ស្វែងយល់បន្ថែមអំពី[*ស្តង់ដារពិការភាពសម្រាប់ការអប់រំឆ្នាំ 2005*](https://www.legislation.gov.au/Details/F2005L00767)

ចាប់ពីចំណុចនេះតទៅ យើងនឹងយោងទៅលើស្តង់ដារពិការភាពសម្រាប់ការអប់រំឆ្នាំ 2005 ជា DSE

|  |
| --- |
| **DSE** ពន្យល់ចំណុចពីរយ៉ាង៖1. សិទ្ធិរបស់សិស្សមានពិការភាព។
2. អ្វីដែលអ្នកផ្តល់សេវាអប់រំត្រូវធ្វើដើម្បីជួយសិស្សមានពិការភាពទទួលបានសិទ្ធិរបស់ពួកគេ។
 |

អ្នកអាចជាសិស្សមានពិការភាព ឬឪពុកម្តាយ ឬអ្នកមើលថែសិស្សមានពិការភាព។ ទោះបីជាអ្នកឋិតនៅក្នុងប្រភេទណាមួយក៏ដោយ យើងចង់ឱ្យអ្នកទទួលបានប្រយោជន៍ពីឯកសារនេះ។

អ្នកអាចប្រើឯកសារនេះដើម្បីយល់ពីសិទ្ធិរបស់អ្នក។ អ្នកក៏អាចប្រើវាដើម្បីជួយគាំទ្រខ្លួនអ្នកក្នុងការសន្ទនាជាមួយគ្រូ ឬបុគ្គលិក។

ឯកសារនេះមានពីរផ្នែកសំខាន់ៗ៖

1. [ការបកស្រាយអំពី DSE (ទំព័រ4)](#_ការបកស្រាយអំពី_DSE) – ការសួរសំណួរពីអ្វីដែល DSE រៀបរាប់ និងអត្ថន័យវាសម្រាប់អ្នក។
2. [សទ្ទានុក្រម (ទំព័រ13)](#_សទ្ទានុក្រម) – ការពន្យល់ពាក្យពិបាក និងគំនិតនៅក្នុង DSE ។

វាក៏មានឧទាហរណ៍ជាក់ស្តែងអំពីរបៀបដែលគំនិតទាំងនេះដំណើរការក្នុងជីវិតប្រចាំថ្ងៃ។ អ្នកអាចអានឯកសារនេះពីដើមដល់ចប់ ឬរំលងទៅមុខដើម្បីស្វែងរកពាក្យជាក់លាក់ណាមួយ!

# ការបកស្រាយអំពី DSE

 ផ្នែកនេះរាប់បញ្ចូលសំណួរដូចខាងក្រោមៈ

* [តើខ្ញុំត្រូវបានការពារដោយ DSE ទេ?](#_តើខ្ញុំត្រូវបានការពារដោយ_DSE_ឬទេ?)
* [តើអ្នកណាត្រូវតែអនុវត្តតាម DSE?](#_តើអ្នកណាត្រូវធ្វើតាម_DSE?)
* [តើសិទ្ធិរបស់ខ្ញុំមានអ្វីខ្លះ?](#_តើអ្វីខ្លះជាសិទ្ធិរបស់ខ្ញុំ?)
* [តើអ្នកផ្តល់សេវាកម្មអប់រំត្រូវតែធ្វើអ្វីខ្លះ?](#_តើអ្នកផ្តល់សេវាកម្មអប់រំត្រូវធ្វើអ្)
* [តើមានករណីលើកលែងចំពោះ DSE ដែរឬទេ?](#_តើមានករណីលើកលែងចំពោះ_DSE_ដែរឬទេ?)

## តើខ្ញុំត្រូវបានការពារដោយ DSE ឬទេ?

DSE ការពារសិស្សណាដែលមានពិការភាព។ នេះ​ជា​ពាក្យ​ទូលំទូលាយ​ដែល​រៀបរាប់ពី​ស្ថានភាព និង​លក្ខខណ្ឌ​មួយ​ចំនួន។ (សូមមើល[ពិការភាព](#_ពិការភាព))

ក្នុង​នាម​ជា​សង្គម​មួយ យើង​អាច​មាន​គំនិត​ចង្អៀត​ខ្លាំង​អំពី​អ្វី​ដែល​ចាត់​ទុក​ថា​ជា​ពិការភាព។ មាន​ន័យ​ថា​មាន​សិស្សជា​ច្រើន​​ដែល​មិន​ដឹង​ថាខ្លួន​គេ​អាច​ប្រើ DSE បាន!

|  |
| --- |
| **ឧទាហរណ៍មួយអំពីសិស្សដែលមានពិការភាព**Asmaa គឺជានិស្សិតផ្នែកចេញម៉ូដអាយុ 19 ឆ្នាំនៅ TAFE ។ ថ្មីៗនេះនាងត្រូវបានគេធ្វើរោគវិនិច្ឆ័យថាមានជំងឺធ្លាក់ទឹកចិត្ត។Asmaa ជារឿយៗត្រូវខកខានរៀនក្នុងថ្នាក់ ដោយសាររោគសញ្ញារបស់នាង។ នាង​ក៏​ពិបាក​ក្នុង​ការ​សិក្សា ហើយ​បារម្ភ​ថា​ នាង​នឹង​ធ្លាក់​ក្នុង​វគ្គ​សិក្សា​របស់​នាង។ Asmaa គិតថានាងត្រូវតែ "តស៊ូ" ។ នាង​មិន​គិត​ថា ​គ្រូ​របស់​នាង​នឹង​អាច​ជួយ​មនុស្ស​ដូច​នាង​បាននោះ​ទេ។មិត្តភ័ក្តិរបស់នាងម្នាក់សួរនាងថា តើនាងបានគិតអំពីសេវាគាំទ្រជនពិការនៅក្នុងបរិវេណសាលាដែរឬទេ។ Asmaa ច្របូកច្របល់ព្រោះនាងមិនគិតថាខ្លួនឯងជាជនពិការ។ ប៉ុន្តែពេល​នាង​ទៅ​រកសេវាកម្ម ពួកគេ​ជួយ​នាង​ឲ្យ​ទទួលបាន​ពេល​ច្រើន​ជាងធម្មតាដើម្បី​បញ្ចប់​កិច្ចការ​របស់​នាង។ពិការភាពគឺជាពាក្យទូលំទូលាយ។ សិស្សខ្លះប្រហែលជាមិនដឹងថា ពួកគេក៏អាចស្ថិតនៅក្រោមស្តង់ដារពិការភាពសម្រាប់ការអប់រំ DSE នោះទេ។ |

អ្នកមិនត្រូវការការធ្វើរោគវិនិច្ឆ័យសម្រាប់ DSE ដើម្បីអនុវត្តចំពោះអ្នកទេ។ ប្រសិនបើសិស្សត្រូវបានគេគិតថារស់នៅជាមួយពិការភាព នោះ DSE អាចត្រូវបានប្រើប្រាស់។

|  |
| --- |
| **ឧទាហរណ៍មួយអំពីការមិនចាំបាច់មានរោគវិនិច្ឆ័យដើម្បីប្រើប្រាស់ DSE**Gabriel មានកូនបីនាក់នៅសាលាបឋមសិក្សា។ ពួកគេទាំងអស់ត្រូវបានផ្អាកមិនឱ្យទៅសាលាក្នុងពេលផ្សេងៗគ្នាដោយសារមានអាកប្បកិរិយា "អាក្រក់" ។ Gabriel គិត​ថា​កូន​របស់​គាត់​មាន​ជំងឺ​អូទីស្សឹម autism និងទួរីត Tourette ប៉ុន្តែ​មិន​អាច​ទៅ​ជួប​អ្នក​ឯកទេស​ដើម្បីធ្វើរោគ​វិនិច្ឆ័យបាន​។គាត់តែងតែត្រូវបានហៅទៅសាលា ហើយសាលាមិនដែលស្តាប់គាត់ទេ។ ពួកគេនិយាយថា ពួកគេត្រូវការរោគវិនិច្ឆ័យដើម្បីធ្វើការផ្លាស់ប្តូរដែលអាចជួយគាំទ្រដល់កូនរបស់គាត់។ថ្ងៃមួយឪពុកម្តាយសិស្សដូចគ្នាប្រាប់ Gabriel ថាសាលារៀនមិនត្រូវការរោគវិនិច្ឆ័យទេ។ បើសិនពួកគេគិតថាកុមារមានពិការភាព ពួកគេគួរតែធ្វើការកែប្រែផ្តល់ដល់កុមារ។ Gabrielមានការអន្ទះសារចិត្តយ៉ាងខ្លាំង។ គាត់​សង្ស័យ​ថា​ កូន​របស់​គាត់​ត្រូវ​បាន​សាលា​ហៅថា​ជា​ "ក្មេង​អាក្រក់"។ |

DSE ក៏ការពារមនុស្សដែលមានទំនាក់ទំនងជាមួយអ្នកណាដែលមានពិការភាពផងដែរ។ ([សូមមើលសហការី](#_សហការី))

|  |
| --- |
| **តើ DSE និយាយអំពីអ្វីខ្លះ?**[សេចក្តីផ្តើម និងផ្នែក1.3 និង1.4](https://www.legislation.gov.au/Details/F2005L00767) ពន្យល់ពីមនុស្សដែលត្រូវបានការពារដោយ DSE: ។**ចង់ប្រើ DSE ឬទេ?** សូមពិនិត្យមើលពាក្យសទ្ទានុក្រមទាំងនេះ៖ [សហការី](#_សហការី) [DDA](#_DDA_ច្បាប់រើសរអើងនឹងពិការភាព) [ពិការភាព](#_ពិការភាព) [ការរើសអើង](#_ការរើសអើង) [DSE](#_DSE_ស្តង់ដារពិការភាពសម្រាប់ការអប់រំ) [អាជ្ញាធរអប់រំ](#_អាជ្ញាធរអប់រំ) |

##

## តើអ្នកណាត្រូវធ្វើតាម DSE?

អ្នកផ្តល់សេវាកម្មអប់រំទាំងអស់ត្រូវតែប្រកាន់ខ្ជាប់នូវ DSE ។ ជាទូទៅអ្នកផ្តល់សេវាកម្មអប់រំទាំងនេះគឺជាមនុស្ស និងកន្លែងដែលផ្តល់សេវាអប់រំ ឬការបណ្តុះបណ្តាល។ (សូមមើល[អ្នកផ្តល់សេវាកម្មអប់រំ](#_អ្នកផ្តល់សេវាកម្មអប់រំ))

អ្នកផ្តល់សេវាកម្មអប់រំទាំងនេះ​រួម​មាន៖

* សាលាមត្តេយ្យ និងសាលាថ្នាក់ដំបូង។
* សាលារបស់រដ្ឋ និងសាលាមិនមែនរបស់រដ្ឋ។
* អ្នកផ្តល់សេវាកម្មអប់រំ និងការបណ្តុះបណ្តាលវិជ្ជាជីវៈ រួមទាំង TAFEs ។
* អ្នកផ្តល់សេវាកម្មអប់រំឧត្តមសិក្សា រួមទាំងសកលវិទ្យាល័យ។

DSE ប្រាប់ពួកគេពីអ្វីដែលពួកគេត្រូវធ្វើ ដើម្បីជួយសិស្សដែលមានពិការភាព។ វារាប់បញ្ជូលផ្នែក

វិស័យនៃការអប់រំ និងការបណ្តុះបណ្តាល។

|  |
| --- |
| **ឧទាហរណ៍មួយអំពីវិធីអនុវត្ត DSE**Penny មានអាយុ 15 ឆ្នាំ ហើយបានទៅសាលាមិនមែនរបស់រដ្ឋក្នុងតំបន់មួយ។ នាងត្រូវការអ្នកគាំទ្រដើម្បីជួយនាងកត់ត្រាក្នុងថ្នាក់។ សាលា​របស់​នាង​មិន​សហការ​ជាមួយ​រឿង​នេះ​ទេ។មានការជួបប្រជុំគ្នាមួយរវាងនាង ពូនាង និងសាលា។ ពួកគេ​ប្រាប់​ពូ​នាង​ថា ពួកគេ​មិន​ត្រូវ​ធ្វើ​តាម​ច្បាប់​ដូច​សាលា​របស់រដ្ឋទេ។ Penny ដឹងថា នេះមិនមែនជាការពិតទេ ហើយនាងក៏ប្រាប់ពូរបស់នាង។ ពូរបស់នាងរំលឹកសាលាថា ពួកគេត្រូវតែធ្វើតាម DSE ។ពូ​នាង​ និង​សាលា​គួរតែ​អាច​មានកិច្ចព្រមព្រៀងមួយ​។ បើ​មិន​ដូច្នោះ​ទេ គាត់​អាច​ប្តឹង​ទៅ​គណៈកម្មការ​សិទ្ធិ​មនុស្ស​អូស្ត្រាលី។ |

|  |
| --- |
| **តើ DSE និយាយអំពីអ្វីខ្លះ**? [ផ្នែកទី1.5 ពន្យល់ពីមនុស្សដែលត្រូវធ្វើតាម DSE](https://www.legislation.gov.au/Details/F2005L00767) ។ កំណត់ចំណាំទី 1 ពន្យល់អំពីមនុស្សដែលជាអ្នកផ្តល់សេវាអប់រំ។**ចង់ប្រើ DSE ឬទេ?** សូមពិនិត្យមើលពាក្យសទ្ទានុក្រមទាំងនេះ៖ [អាជ្ញាធរអប់រំ](#_អាជ្ញាធរអប់រំ) [ស្ថាប័នអប់រំ](#_វិទ្យាស្ថាន​អប់រំ) [អ្នកផ្តល់សេវាកម្មអប់រំ](#_អ្នកផ្តល់សេវាកម្មអប់រំ) |

## តើអ្វីខ្លះជាសិទ្ធិរបស់ខ្ញុំ?

#### សិទ្ធិរបស់អ្នកគឺជាសិទ្ធិមនុស្ស។ អ្នកមិនគួរមានអារម្មណ៍មិនល្អ ឬថាខ្លួនមានកំហុសចំពោះការស្នើសុំស្ថានភាពចង់បាននោះទេ។ វាជារឿងយុត្តិធម៌ ហើយហេតុផលគឺថា ពួកវាជាផ្នែកមួយនៃច្បាប់អូស្ត្រាលី។ អ្នកសក្តិសមនឹងមានឱកាសចូលរួមគ្រប់ពេលវេលា។ ហើយអ្នកសមនឹងត្រូវបានចូលរួម និងរីករាយជាមួយរឿងល្អទាំងអស់នៅក្នុងជីវិត!

សិស្សមានពិការភាពមានសិទ្ធិចូលរួមគ្រប់ផ្នែកនៃការអប់រំ។ អ្នកមានសិទ្ធិដូចគ្នានឹងសិស្សដែលគ្មានពិការភាព ក្នុងការ៖

* ដាក់ពាក្យដើម្បីចុះឈ្មោះចូលរៀន ឬត្រូវបានអនុញ្ញាតឱ្យចូលកន្លែងណាមួយ
* ចូលរួមក្នុងវគ្គសិក្សា ឬកម្មវិធី។ នេះរួមបញ្ចូលទាំងការប្រើប្រាស់សេវាកម្ម និងគ្រឿងបរិក្ខារនានា
* ចូលរួមក្នុងបទពិសោធន៍សិក្សា។ នេះរួមបញ្ចូលទាំងការកែប្រែវគ្គសិក្សា ឬកម្មវិធី។ វាក៏រួមបញ្ចូលផងដែរ នូវរបៀបវាយតម្លៃវគ្គសិក្សា ឬកម្មវិធី
* ប្រើប្រាស់សេវាកម្មគាំទ្រ រួមទាំងសេវាកម្មគាំទ្រឯកទេស។ ([សូមមើលសេវាកម្មឯកទេស](#_សេវាកម្មឯកទេស))។

មួយផ្នែកធំនៃរឿងនេះគឺថាអ្នកមានសិទ្ធិចូលរួមតាមរបៀបដែលដូចគ្នា ឬស្រដៀងនឹងមិត្តដំណាលគ្នារបស់អ្នក។ នេះមានន័យថាអ្នកគួរតែមានជម្រើស និងឱកាសដែលស្រដៀងគ្នាយ៉ាងខ្លាំង!

DSE ប្រើឃ្លា "**មូលដ្ឋានដូចគ្នា**" ជំនួសឱ្យ "ដូចគ្នា" ។ នេះ​ក៏​ព្រោះ​តែ​ការ​ប្រព្រឹត្ត​ដូច​គ្នា​មិន​មែន​ជា​រឿង​ល្អ​រហូត​នោះ​ទេ។ ឧ. អ្នកប្រើរទេះរុញដើរឆ្លងទ្វារដូចគ្នាជាមួយមិត្តភក្ដិដំណាលគ្នារបស់គេ... ដែលទ្វារនោះនៅលើកាំជណ្តើរខ្ពស់ជាងគេ! (សូមមើល[មូលដ្ឋានដូចគ្នា](#_មូលដ្ឋានដូចគ្នា))

បើចាំបាច់ អ្នកផ្តល់សេវាកម្មអប់រំគួរតែធ្វើការផ្លាស់ប្តូរដើម្បីជួយអ្នកទទួលបានសិទ្ធិរបស់អ្នក! (សូមមើល[ការកែតម្រូវសមហេតុផល](#_ការកែតម្រូវសមហេតុផល))

អ្នកក៏មានសិទ្ធិទទួលបានការអប់រំ ឬការបណ្តុះបណ្តាលក្នុងបរិដ្ឋានមានសុវត្ថិភាពផងដែរ។ វាគួរតែគ្មានការរើសអើង ការបៀតបៀន និងការធ្វើឱ្យរងគ្រោះ។ (សូមមើល [ការរើសអើង](#_ការរើសអើង) [ការបៀតបៀន](#_ការបៀតបៀន) [និងការធ្វើឱ្យរងគ្រោះ](#_ការធ្វើឱ្យរងគ្រោះ))

|  |
| --- |
| **ឧទាហរណ៍មួយអំពីសិទ្ធិនៅក្រោម DSE**Michael គឺជាសិស្សសាលា VET ដែលមានអាយុ 17 ឆ្នាំ។ គាត់​មាន​ជំងឺ​ទឹក​នោម​ផ្អែម និង​សិក្សា​ពី​ការ​ថែទាំ​មនុស្ស​ចាស់។Michael ត្រូវបានអនុញ្ញាតឱ្យញ៉ាំអាហារសម្រន់អំឡុងពេលរៀន។ គាត់ក៏ត្រូវបានអនុញ្ញាតឱ្យសម្រាកដើម្បីពិនិត្យកម្រិតជាតិស្ករក្នុងឈាមរបស់គាត់ផងដែរ។ ការវាយតម្លៃមួយចំនួនក៏កំពុងកើតឡើងផងដែរ។ ទាំងនេះរួមបញ្ចូលមានការធ្វើតេស្តសរសេរ និងលំហាត់ដើរតួ។ Michael ទទួលបានពេលម៉ោងបន្ថែម ដើម្បីសម្រាកក្នុងអំឡុងពេលធ្វើការវាយតម្លៃទាំងនេះ។សិស្សមានសិទ្ធិក្រោម DSE ។ សិទ្ធិទាំងនេះរួមបញ្ចូលទាំងសិទ្ធិក្នុងការផ្លាស់ប្តូរពីរបៀបដែលពួកគេរៀន និងត្រូវបានវាយតម្លៃ។ ការផ្លាស់ប្តូរទាំងនេះគួរតែគាំទ្រពួកគេឱ្យចូលរួមជាមួយមិត្តភ័ក្តិដំណាលគ្នារបស់ពួកគេ។ |

|  |
| --- |
| **តើ DSE និយាយពីអ្វីខ្លះ?** [ផ្នែកទី4 ដល់ទី8 នៃDSE](https://www.legislation.gov.au/Details/F2005L00767): ពន្យល់ពីរបៀបនៃការអប់រំ និងការ បណ្តុះបណ្តាលដែលសិស្សមានពិការភាពគួរតែអាចចូលរួមសិក្សាបាន។ ការចាប់ផ្តើមនៃផ្នែកនីមួយៗរួមមានកំណត់ត្រាអំពីអ្វីដែលជាសិទ្ធិត្រូវផ្តល់ឱ្យសិស្ស។**តើចង់ប្រើវាឬទេ?** សូមពិនិត្យមើលសទ្ទានុក្រមទាំងនេះ៖ [ការរើសអើង](#_ការរើសអើង) [ការកែតម្រូវសមហេតុផល](#_ការកែតម្រូវសមហេតុផល) [សិទ្ធិ](#_សិទ្ធិ) [មូលដ្ឋានដូចគ្នា](#_មូលដ្ឋានដូចគ្នា) |

## តើអ្នកផ្តល់សេវាកម្មអប់រំត្រូវធ្វើអ្វីខ្លះ?

ប្រសិនបើអ្នកជាសិស្សមានពិការភាព ស្ថាប័នរបស់អ្នកត្រូវ៖

1. **ពិគ្រោះជាមួយអ្នក**។ ពួកគេគួរតែជួបជាមួយអ្នកដើម្បីពិភាក្សាថា តើអ្នកត្រូវការស្ថានភាពចង់បានដែរឬទេ។ ពួកគេក៏អាចជួបជាមួយឪពុកម្តាយ អ្នកថែទាំ ឬសហការីរបស់អ្នកផងដែរ (សូមមើល [សហការី](#_សហការី))។
2. **បង្កើតស្ថានភាពចង់បានសមរម្យ។** ស្ថានភាពចង់បាន គឺជាសកម្មភាព ឬការផ្លាស់ប្តូរដែលអនុញ្ញាតឱ្យអ្នកចូលរួមជាមួយមិត្តភក្តិដំណាលគ្នារបស់អ្នក។ អ្នកក៏អាចរកឃើញថា ស្ថានភាពចង់បានសមរម្យនោះ ត្រូវបានគេហៅថា**ការកែតម្រូវសមហេតុផល**ផងដែរ។
3. ដាក់វិធានការណ៍ដើម្បី**ការពារ**អ្នកពីការរងទទួលការប្រព្រឹត្តមិនសមរម្យ។ សូមពិនិត្យមើលការកែរតម្រូវសមហេតុសមផល។

### ការប្រឹក្សាយោបល់ជាមួយអ្នក៖

ស្ថាប័ននានាត្រូវបង្កើតស្ថានភាពចង់បានដើម្បីជួយសិស្សរបស់ពួកគេក្នុងការចូលរួម។

ប៉ុន្តែជាដំបូង ពួកគេត្រូវតែពិភាក្សារឿងនេះជាមួយ៖

1. សិស្ស
2. នរណាម្នាក់នៅក្នុងជីវិតរបស់ពួកគេ។ ឧ. ឪពុកម្តាយ ឬអ្នកថែទាំ។ (សូមមើល[សហការី](#_សហការី))

ប្រសិនបើអ្នកជាសិស្សដែលមានពិការភាព អ្នកគួរតែជាផ្នែកមួយនៃការសន្ទនាអំពី៖

* ថាតើពិការភាពរបស់អ្នកប៉ះពាល់ដល់សមត្ថភាពរបស់អ្នកដើម្បីចូលរួមដែរឬទេ។
* ថាតើការផ្លាស់ប្តូរត្រូវធ្វើដែរឬទេដើម្បីជួយអ្នកក្នុងការចូលរួម។ (សូមមើល[ការកែតម្រូវសមហេតុផល](#_ការកែតម្រូវសមហេតុផល))
* ថាតើការផ្លាស់ប្តូរនេះអាចជាអ្វី។
* ថាតើការផ្លាស់ប្តូរនេះសមហេតុផលដែរឬទេ។
* ថាតើមានការកែតម្រូវផ្សេងទៀតត្រូវបង្កើតជំនួសឬអត់។ វាអាចមានការកែតម្រូវខុសគ្នាមួយចំនួនដែលអាចប្រើបាន។ ខ្លះ​អាច​ងាយ​ស្រួល​បង្កើតជាង​ខ្លះទៀត។ ប្រសិនបើមានការកែតម្រូវមួយខុសគេត្រូវបានប្រើ វាគួរតែមានប្រយោជន៍ដូចគ្នាសម្រាប់កូនរបស់អ្នក។

នៅក្នុង DSE ដំណើរការនេះត្រូវបានគេហៅថា**ការពិគ្រោះយោបល់**។ អ្នកទំនងជានឹងឆ្លងកាត់ដំណើរការនេះច្រើនដង នៅពេលដែលតម្រូវការរបស់អ្នកផ្លាស់ប្តូរ។

###

### ការបង្កើតស្ថានភាពចង់បាន៖

[*ស្ថានភាពចង់បាន*](#_ការបង្កើតស្ថានភាពចង់បាន៖)ត្រូវបានគេហៅថា **"ការកែតម្រូវសមហេតុផល"** នៅក្នុង DSE ។ ទាំងនេះគឺជាការផ្លាស់ប្តូរ ឬសកម្មភាពដែលជួយសិស្សឱ្យចូលរួម។ (សូមមើល[ការកែតម្រូវសមហេតុផល](#_ការកែតម្រូវសមហេតុផល))

ការផ្លាស់ប្តូរទាំងនេះគួរតែជួយសិស្សឱ្យទទួលបានសិទ្ធិរបស់ពួកគេនៅក្រោម DSE ។ (សូមមើល[តើអ្វីខ្លះជាសិទ្ធិរបស់ខ្ញុំ?](#_តើអ្វីខ្លះជាសិទ្ធិរបស់ខ្ញុំ?))

ប្រសិនបើការផ្លាស់ប្តូរមួយសមហេតុផល ជាទូទៅអ្នកផ្តល់សេវាកម្មអប់រំត្រូវតែបង្កើតវា។ ពួកគេមិនចាំបាច់ធ្វើការផ្លាស់ប្តូរ ដែលបង្កើតការលំបាកមិនសមហេតុផលសម្រាប់សិស្សទេ។សូមមើលការលំបាកមិនសមហេតុផល។

|  |
| --- |
| **ឧទាហរណ៍មួយអំពីការកែតម្រូវសមហេតុសមផល**Ky-Lee រៀន​ថ្នាក់​ទី 12 ហើយ​កំពុង​សិក្សា​ផ្នែក​ល្ខោន និង​ភាសា។នាងប្រើរទេះរុញ ហើយមិនអាចចូលទៅបន្ទប់នៅជាន់ខាងលើបានទេ។ សាលាជួបជាមួយ Ky-Lee និងឪពុកម្តាយរបស់នាង ដើម្បីពិភាក្សាអំពីការផ្លាស់ប្តូរដែលអាចធ្វើបាន។ ពួកគេរៀបចំកាលវិភាគរបស់នាងយ៉ាងណាដើម្បីឱ្យថ្នាក់ទាំងអស់របស់នាងនៅជាន់ផ្ទាល់ដី។វាដំណើរការល្អសម្រាប់ Ky-Lee ។ ប៉ុន្តែ​បន្ទាប់​មក សាលា​បាន​ជួល​គ្រូ​បង្រៀនបន្ថែមជនជាតិ​បារាំង​ម្នាក់​មក​ជួយ​សិស្ស​ត្រៀម​ខ្លួន​សម្រាប់​ការ​ប្រឡង​ផ្ទាល់​មាត់។ គាត់ប្រើថ្នាក់រៀនទំនេរនៅជាន់ខាងលើនៃអាគារ។Ky-Lee លើកយករឿងនេះជាមួយគ្រូជនជាតិបារាំងរបស់នាង។ គ្រូ​ត្រូវ​បាន​ផ្លាស់​ទៅ​បន្ទប់​មួយ​នៅ​ជាន់​ផ្ទាល់​ដី។ នេះមានន័យថា Ky Lee អាចចូលប្រើសេវាកម្មនេះតាមរបៀបស្រដៀងគ្នាទៅនឹងមិត្តភក្ដិដំណាលគ្នារបស់នាង។អ្នកផ្តល់សេវាកម្មអប់រំគួរតែធ្វើការកែតម្រូវសមហេតុផល។ នេះគួរតែជាដំណើរការបន្តរៀងទៅ។ (ពិន្ទុ) |

### ការទប់ស្កាត់ការប្រព្រឹត្តមិនសមរម្យ៖

ការអប់រំគួរតែពុំមានការធ្វើបាប។ អ្នកផ្តល់សេវាកម្មអប់រំត្រូវតែចាត់វិធានការដើម្បីការពារបញ្ហានេះ។ (សូមមើល [ការបៀតបៀន](#_ការបៀតបៀន) និង[ការធ្វើឱ្យរងគ្រោះ](#_ការធ្វើឱ្យរងគ្រោះ))

មានយុទ្ធសាស្ត្រ និងកម្មវិធីជាច្រើនដែលអាចប្រើសម្រាប់ការការពារ។ អ្នកផ្តល់សេវាកម្មអប់រំត្រូវតែបង្កើត និងប្រើប្រាស់យុទ្ធសាស្ត្រ និងកម្មវិធីមួយចំនួន។ ឧទាហរណ៍ ពួកគេអាចរៀបចំការ

បណ្តុះបណ្តាលបុគ្គលិក ឬសរសេរក្រមសីលធម៌។

ពួកគេក៏គួរតែចាត់វិធានការដើម្បីធ្វើឱ្យប្រាកដថា បុគ្គលិក និងសិស្សដឹងពី៖

* អាកប្បកិរិយាបែបណាដែលមិនអាចទទួលយកបាន។
* អ្វីជាផលវិបាកសម្រាប់អាកប្បកិរិយាបែបនេះ។
* ការប្តឹងអាចធ្វើឡើងយ៉ាងដូចម្តេច ប្រសិនបើមានអ្វីមួយកើតឡើង។

|  |
| --- |
| **តើ DSE និយាយពីអ្វីខ្លះ?** [ផ្នែកទី3 ដល់ទី8](https://www.legislation.gov.au/Details/F2005L00767) ពន្យល់ពីរឿងសំខាន់ៗដែលអ្នកផ្តល់សេវាកម្មអប់រំត្រូវធ្វើ។ ផ្នែកទី 3 រៀបរាប់ពីការពិគ្រោះយោបល់ និងការកែតម្រូវសមហេតុផល។ ផ្នែកទី 8 រៀបរាប់ពីការបៀតបៀន និងការធ្វើឱ្យរងគ្រោះ ក្នុង [DSE](https://www.legislation.gov.au/Details/F2005L00767) **តើចង់ប្រើវាឬទេ?**សូមពិនិត្យមើលសទ្ទានុក្រមទាំងនេះ[៖ ការបៀតបៀន](#_ការបៀតបៀន) [ការកែតម្រូវសមហេតុផល](#_ការកែតម្រូវសមហេតុផល) [មូលដ្ឋានដូចគ្នា](#_មូលដ្ឋានដូចគ្នា) [ការធ្វើឱ្យរងគ្រោះ](#_ការធ្វើឱ្យរងគ្រោះ) [ការលំបាកមិនសមហេតុផល](#_ការលំបាកមិនសមហេតុផល) |

## តើមានករណីលើកលែងចំពោះ DSE ដែរឬទេ?

អ្នកផ្តល់សេវាកម្មអប់រំត្រូវតែប្រកាន់ខ្ជាប់នូវ DSE ។ មានករណីតែមួយគត់ដែលពួកគេមិនប្រកាន់ខ្ជាប់ គឺប្រសិនបើពួកគេអាចបង្ហាញថាមានករណីលើកលែងត្រូវបានអនុវត្ត។

ការលើកលែងមានបីប្រភេទសំខាន់ៗ៖

1. ប្រសិនបើវាដាក់បន្ទុកច្រើនពេកលើអ្នកផ្តល់សេវាកម្មអប់រំ បុគ្គលិក ឬសិស្សផ្សេងទៀត។ (សូមមើល[​ការ​លំបាក​មិន​សម​ហេតុផល](#_ការលំបាកមិនសមហេតុផល))
2. បើវាគឺជាហេតុផល ដើម្បីការពារសុខភាពសាធារណៈ។ ពិការភាពអាចជាជំងឺឆ្លង ឬស្រដៀងគ្នា។ បើដូច្នេះមែន សិស្សអាចនៅដាច់ពីគេ ឬមានការរើសអើង។ ប៉ុន្តែធ្វើបែបនេះលុះត្រាតែមានការចាំបាច់ដើម្បីការពារសុខុមាលភាពផ្ទាល់ខ្លួន និងអ្នកដទៃ។
3. ប្រសិនបើមានគោលបំណងផ្តល់អត្ថប្រយោជន៍ដល់សិស្សមានពិការភាព។ (សូមមើល[វិធានការពិសេស](#_វិធានការពិសេស))

អ្នកផ្តល់សេវាកម្មអប់រំត្រូវតែបញ្ជាក់ថាមានករណីលើកលែងមួយត្រូវបានអនុវត្ត។

|  |
| --- |
| **តើ DSE និយាយអ្វីពីខ្លះ?** [ផ្នែកទី10](https://www.legislation.gov.au/Details/F2005L00767) ពន្យល់ពីការលើកលែងចំពោះ DSE ។ [ផ្នែកទី10.2](#_ការលំបាកមិនសមហេតុផល) រៀបរាប់ពីការការលំបាកមិនសមហេតុផល។**តើចង់ប្រើវាឬទេ?** សូមពិនិត្យមើលពាក្យសទ្ទានុក្រមទាំងនេះ[៖ វិធានការពិសេស](#_វិធានការពិសេស) [ការលំបាកមិនសមហេតុផល](#_ការលំបាកមិនសមហេតុផល) |

# សទ្ទានុក្រម

មានពាក្យ និងគំនិតជាច្រើននៅក្នុង DSE ដែលអ្នកមិនជួបប្រទះជារៀងរាល់ថ្ងៃ។ពាក្យពិសេសដោយឡែកទាំងនេះអាចធ្វើឲ្យពិបាកយល់ថា តើសិទ្ធិរបស់អ្នកគឺជាអ្វី!

សទ្ទានុក្រមនេះនឹងជួយអ្នកឱ្យស្វែងយល់បន្ថែមអំពី DSE ។ វាក៏អាចជួយអ្នកក្នុងអំឡុងពេលសន្ទនាដ៏លំបាកជាមួយគ្រូ ឬបុគ្គលិកផងដែរ។

សទ្ទានុក្រមនេះមានបីផ្នែក៖

* [ស្តង់ដារពិការភាពសម្រាប់ការអប់រំ DSE](#_ស្តង់ដារពិការភាពសម្រាប់ការអប់រំ_DSE)
* [សិទ្ធិ និងច្បាប់](#_សិទ្ធិ_និងច្បាប់)
* [ពាក្យប្រើប្រចាំថ្ងៃ](#_ពាក្យប្រើប្រចាំថ្ងៃ)

ផ្នែកនីមួយៗនៃផ្នែកទាំងបីនេះរួមបញ្ចូលនូវពាក្យ ឬឃ្លាដែលមាននៅក្នុង DSE ឬដែលកើតឡើងនៅក្នុងការសន្ទនាអំពីការអប់រំ!

## សន្ទស្សន៍៖

នេះគឺជាបញ្ជីអក្ខរក្រមនៃពាក្យ និងគំនិតទាំងអស់នៅក្នុងសទ្ទានុក្រមនេះ។

* [អាចចូលប្រើបាន (ទំព័រ15)](#_ភាពអាចចូលប្រើបាន)
* [គណកម្មាការសិទ្ធិមនុស្សអូស្រ្តាលី AHRC (ទំព័រ27)](#_AHRC_គណៈកម្មាការសិទ្ធិមនុស្សអូស្រ្ត)
* [សហការី (ទំព័រ15)](#_សហការី)
* [ច្បាប់រើសរអើងនឹងពិការភាព DDA (ទំព័រ27)](#_DDA_ច្បាប់រើសរអើងនឹងពិការភាព)
* [ពិការភាព (ទំព័រ16)](#_ពិការភាព)
* [ការរើសរអើង (ទំព័17)](#_ការរើសអើង)
* [ស្តង់ដារពិការភាពសម្រាប់ការអប់រំ DSE (ទំព័រ27)](#_DSE_ស្តង់ដារពិការភាពសម្រាប់ការអប់រំ)
* [អាជ្ញាធរអប់រំ (ទំព័រ28)](#_អាជ្ញាធរអប់រំ)
* [ស្ថាប័នអប់រំ (ទំព័រ28)](#_វិទ្យាស្ថាន​អប់រំ)
* [ផែនការអប់រំ (ទំព័រ28)](#_ផែនការអប់រំ)
* [អ្នកផ្តល់សេវាកម្មអប់រំ (ទំព័រ17)](#_អ្នកផ្តល់សេវាកម្មអប់រំ)
* [ការបៀតបៀន (ទំព័រ18)](#_ការបៀតបៀន)
* [កាតព្វកិច្ចអន្តរជាតិ (ទំព័រ28)](#_កាតព្វកិច្ចអន្តរជាតិ)
* [កាតព្វកិច្ច (ទំព័រ19)](#_កាតព្វកិច្ច)
* [ការកែតម្រូវសមហេតុផល (ទំព័រ19)](#_ការកែតម្រូវសមហេតុផល)
* [សិទ្ធិ(ទំព័រ21)](#_សិទ្ធិ)
* [មូលដ្ឋានដូចគ្នា (ទំព័រ21)](#_មូលដ្ឋានដូចគ្នា)
* [វិធានការពិសេស (ទំព័រ23)](#_វិធានការពិសេស)
* [សេវាកម្មឯកទេស (ទំព័រ23)](#_សេវាកម្មឯកទេស)
* [កម្មវិធីបន្ថែម (ទំព័រ24)](#_កម្មវិធីបន្ថែម)
* [ការលំបាកមិនសមហេតុផល](#_ការលំបាកមិនសមហេតុផល)

[(ទំព័រ25)](#_ការលំបាកមិនសមហេតុផល)

* [ការធ្វើឱ្យរងគ្រោះ(ទំព័រ26)](#_ការធ្វើឱ្យរងគ្រោះ)

## ស្តង់ដារពិការភាពសម្រាប់ការអប់រំ DSE

### ភាពអាចចូលប្រើបាន

**និយមន័យ៖** "ភាពអាចចូលប្រើបាន" គឺជាឱកាសដែលសិស្សមានពិការភាពអាចទទួលបាន អាចទៅដល់ និងអាចប្រើប្រាស់អ្វីមួយ។ នេះអាចជាទីកន្លែង វត្ថុ សកម្មភាព ឬព័ត៌មាន។ DSE ត្រូវបានសរសេរឡើងដើម្បីធ្វើឱ្យការអប់រំកាន់តែទទួលបានងាយស្រួល។

**ឧទាហរណ៍៖** ភាពអាចចូលប្រើបានខ្លះរួមមាន៖

* មានអ្នកបកប្រែភាសានិយាយនៅក្នុងព្រឹត្តិការណ៍មួយ។
* ការផ្លាស់ប្តូរពីរបៀបដែលកិច្ចការសិក្សាត្រូវបានពន្យល់។
* ការបោះពុម្ពសន្លឹកកិច្ចការដែលមានពុម្ពអក្សរផ្សេងៗគ្នា។
* មានភាពបត់បែនចំពោះសិស្សដែលមកថ្នាក់រៀន។

### សហការី

**និយមន័យ៖** បុគ្គលដែលមានទំនាក់ទំនងជាមួយជនមានពិការភាព។ នេះអាចរួមបញ្ចូលមាន៖

* ប្តីប្រពន្ធ ឬសាច់ញាតិ។
* អ្នកថែទាំ ឬអ្នកផ្តល់ការថែទាំ។
* មនុស្សដែលរស់នៅជាមួយពួកគេ។
* មនុស្សមានទំនាក់ទំនងផ្សេងទៀតជាមួយពួកគេ ឧ. ដៃគូពាណិជ្ជកម្ម។

DSE ក៏ការពារសហការីរបស់ជនមានពិការភាពផងដែរ។ ឧទាហរណ៍ សិស្សដែលជាអ្នកផ្តល់ការថែទាំ។

**ឧទាហរណ៍៖** ក្នុងវិស័យអប់រំ សហការីរបស់សិស្សច្រើនតែជាឪពុកម្តាយ ឬជាអ្នកផ្តល់ការថែទាំដល់ពួកគេ។

**ព័ត៌មានបន្ថែម៖** អត្ថន័យនៃ "សហការី" ត្រូវបានពន្យល់នៅក្រោម[ផ្នែកទី1.4 នៃDSE](https://www.legislation.gov.au/Details/F2005L00767) ។

### ពិការភាព

**និយមន័យ៖** នេះគឺជាពាក្យដែលមានន័យទូលំទូលាយ និងមានការរាប់បញ្ចូលដូចខាងក្រោម ៖

* ការបាត់បង់ផ្នែកខ្លះ ឬទាំងស្រុងនៃមុខងាររាងកាយ ឬខួរក្បាល។
* ការបាត់បង់ផ្នែកខ្លះ ឬសរុបនៃផ្នែករាងកាយ។
* វត្តមានរបស់សារពាង្គកាយដែលបង្ក ឬអាចបង្កជារោគ ឬជំងឺ។ ឧ. មេរោគហុីវ។
* ភាពមិនប្រក្រតីនៃការរៀនសូត្រ។
* •ភាពមិនប្រក្រតីនៃអាកប្បកិរិយា អារម្មណ៍ ការវិនិច្ឆ័យ ឬដំណើរការគិត។

**ការពន្យល់៖** និយមន័យនេះរៀបរាប់ពិការភាពកាលពីអតីតកាល បច្ចុប្បន្នកាល អនាគតកាល ឬដែលសន្មត់។ អ្នកមិនចាំបាច់មានពិការភាពដែលត្រូវមានរោគវិនិច្ឆ័យ ដើម្បីទទួលបានការការពារក្រោម DSE នោះទេ។

របៀបដែលយើងយល់ពីគំនិតនៃ "ពិការភាព" គឺអាស្រ័យផ្ទាល់ខ្លួន ហើយអាចប្រែប្រួលរវាងវប្បធម៌ ។ អ្នកមិនចាំបាច់កំណត់អត្តសញ្ញាណជាជនមានពិកាភាព សម្រាប់ឱ្យDSE ធានារ៉ាប់រងអ្នកទេ។

និយមន័យនៃពិការភាពគឺទូលំទូលាយ។ វាមានលើសពីអ្វីដែលមនុស្សជាច្រើនគិតថាជាពិការ

ភាព។

**ឧទាហរណ៍៖** និយមន័យនៃពិការភាពគឺទូលំទូលាយជាងមនុស្សជាច្រើនដឹងទៅទៀត។ ឧទាហរណ៍នៅក្រោម DSE រួមមាន:

|  |
| --- |
| * បញ្ហាឆ្អឹងកងខ្នង
* ការលូតលាស់ខួរក្បាលមិនប្រក្រតី
* បញ្ហាឈឹសាច់ដុំ និងសរសៃពួរ
* វីរុសបង្កបញ្ហាភាពស៊ាំរបស់មនុស្ស
* ភាពមិនប្រក្រតីនៃប្រព័ន្ធសរសៃរប្រសាទបញ្ជាចលនា និងសម្លេង
* បញ្ហាគិត និងភ័យខ្លាចមិនប្រក្រតី
* គថ្លង់
* បញ្ហាកំណើតមិនប្រក្រតី
* E ឆ្កួតជ្រូក
* បញ្ហាពិបាកអានអក្សរ
* ! បាក់ជើង!
 |

**ព័ត៌មានបន្ថែម៖** អត្ថន័យនៃ "ពិការភាព" ត្រូវបានពន្យល់នៅក្រោម[ផ្នែកទី1.4 នៃDSE](https://www.legislation.gov.au/Details/F2005L00767) ។ នេះគឺជានិយមន័យដែលប្រើក្នុងច្បាប់អូស្ត្រាលី។ នៅក្នុងបរិបទផ្សេងទៀត ពិការភាពអាចត្រូវបានពិភាក្សាតាមវិធីផ្សេងៗ

ទៀត។

### ការរើសអើង

**និយមន័យ៖** និយមន័យដែលប្រើក្នុង DSE គឺដូចគ្នាទៅនឹងនិយមន័យនៅក្នុង DDA ។ វារៀបរាប់ពីការរើសអើងពីរប្រភេទ - ដោយផ្ទាល់ និងដោយប្រយោល។

**ការពន្យល់៖** DDA ប្រើឃ្លា "មិនសូវអំណោយផល" ជាការប្រៀបធៀប។ មាន​ន័យ​ថា ​អ្នក​ណា​ម្នាក់​ទទួលការធ្វើបាបជាងអ្វីដែលគេមិនគួរទទួលបាន​ បើ​គេ​មិន​ពិការ។ (សូមមើល [DDA](#_DDA_ច្បាប់រើសរអើងនឹងពិការភាព))

|  |  |
| --- | --- |
| **ការរើសអើងផ្ទាល់**គឺនៅពេលមនុស្សម្នាក់ | **ការរើសអើងប្រយោល**គឺនៅពេលមនុស្សម្នាក់ |
| * ប្រព្រឹត្តចំពោះសិស្សដែលមានពិការភាពមិនសូវល្អ។
* មិនធ្វើការផ្លាស់ប្តូរ (សូមមើល[ការកែតម្រូវសមហេតុផល](#_ការកែតម្រូវសមហេតុផល))។

ទាំងនេះ​នាំ​ឱ្យ​សិស្សរង​​ទទួល​​ការប្រព្រឹត្តមិនសមរម្យ។ | * តម្រូវឱ្យសិស្សធ្វើអ្វីមួយ។ នេះ​ជា​រឿង​មួយ​ដែល​ពួក​គេ​មិន​អាច​ធ្វើ​បាន​ដោយ​សារ​តែ​ពិការ​ភាព​របស់​ពួក​គេ។
* តម្រូវឱ្យសិស្សធ្វើអ្វីមួយ។ ប៉ុន្តែ​សិស្ស​អាច​ធ្វើ​បាន​លុះត្រា​តែ​មាន​ការ​ផ្លាស់​ប្តូរ ហើយ​ពុំបង្កើតការផ្លាស់ប្តូរទេ។

ហើយការ​នេះ​បណ្តាលឲ្យ​សិស្ស​ជួប​ការលំបាក |

 **ព័ត៌មានបន្ថែម៖** អ្នកអាចស្វែងយល់បន្ថែមអំពី "ការរើសអើង" ដោយឆែកមើល[ផ្នែកទី5 និងទី6 នៃ DDA](#_DDA_ច្បាប់រើសរអើងនឹងពិការភាព) ។

### អ្នកផ្តល់សេវាកម្មអប់រំ

**និយមន័យ៖** ទីកន្លែង ឬបុគ្គលដែលផ្តល់ការបណ្តុះបណ្តាល និងការអប់រំ។

* សាលាមត្តេយ្យ និងសាលាថ្នាក់ដំបូង
* សាលាបឋមសិក្សា
* អនុវិទ្យាល័យ
* អ្នកផ្តល់សេវាកម្មអប់រំ និងបណ្តុះបណ្តាលវិជ្ជាជីវៈ រួមទាំង TAFEs
* អ្នកផ្តល់សេវាកម្មអប់រំថ្នាក់ឧត្តម រួមទាំងសកលវិទ្យាល័យ
* អង្គការបណ្តុះបណ្តាលដែលបានចុះឈ្មោះ (RTOs)
* មជ្ឈមណ្ឌលអប់រំមនុស្សពេញវ័យ និងសហគមន៍

ការថែទាំកុមារមិនត្រូវបានចាត់ចូលក្រោម DSE ទេ។ ប៉ុន្តែអ្នកផ្តល់សេវាថែទាំកុមារនៅតែត្រូវអនុវត្តតាម DDA ។ (សូមមើល [DDA](#_DDA_ច្បាប់រើសរអើងនឹងពិការភាព))

**ការពន្យល់៖** វាមិនមានបញ្ហាទេ មិនថាអ្នកផ្តល់សេវាសាធារណៈ ឬឯកជននោះឡើយ។ ពួកគេនៅតែត្រូវអនុវត្តតាម DSE!

ការបណ្តុះបណ្តាលតាមអ៊ីនធឺណិត តាមភាពបត់បែន តាមពីចម្ងាយ ការបណ្តុះបណ្តាលនៅកន្លែងធ្វើការ និងតាមប្រភេទផ្សេងៗទៀតនៃការរៀនសូត្រត្រូវបានចាត់ចូលក្នុង DSE ទាំងអស់។

**ព័ត៌មានបន្ថែម៖** អ្នកអាចស្វែងយល់បន្ថែមអំពី "អ្នកផ្តល់សេវាកម្មអប់រំ" នៅក្រោម[ផ្នែក1.5 និង2.1 នៃDSE](#_DSE_ស្តង់ដារពិការភាពសម្រាប់ការអប់រំ)

### ការបៀតបៀន

**និយមន័យ៖** ការបៀតបៀនមានពីរផ្នែក។

1. សកម្មភាព​ដែល​ធ្វើ​ឱ្យ​សិស្ស​មាន​អារម្មណ៍​អាក់​អន់​ចិត្ត គំរាម​កំហែង ​អាម៉ាស់ ឬ​កើត​ទុក្ខ។
2. សកម្មភាពនេះកើតឡើងដោយសារតែពិការភាពរបស់សិស្ស។

|  |
| --- |
| **ឧទាហរណ៍៖ មានប្រភេទផ្សេងៗនៃការបៀតបៀន។ ជាឧទាហរណ៍:*** ពាក្យសំដី។ ឧ. បុគ្គលិកម្នាក់ប្រើពាក្យអសុរោះ នៅពេលពិភាក្សាអំពីកុមារជាមួយឪពុក
* ម្តាយរបស់ពួកគេ។
* រាងកាយ។ ឧ. នរណាម្នាក់គប់អ្វីមួយដាក់សិស្ស រាល់ពេលគ្រូងាកមុខចេញ។
* សង្គម។ ឧ. សិស្សម្នាក់ត្រូវបានទុកចោលមិនឱ្យលេងហ្កេមដោយចេតនាពេលសម្រាក។
* ផ្លូវចិត្ត។ ឧ. សាស្ត្រាចារ្យបន្តប្រើសិស្សម្នាក់ធ្វើជាឧទាហរណ៍ក្នុងថ្នាក់សុខភាព
 |

នេះក៏រួមបញ្ចូលគ្រប់ទម្រង់នៃការបៀតបៀនផ្លូវភេទផងដែរ។

**ព័ត៌មានបន្ថែម៖** ព័ត៌មានបន្ថែមអំពី "ការបៀតបៀន" អាចរកបាននៅក្រោម[ផ្នែកទី37 នៃ DDA](#_DDA_ច្បាប់រើសរអើងនឹងពិការភាព) និង[ផ្នែក8.1 នៃDSE](#_DSE_ស្តង់ដារពិការភាពសម្រាប់ការអប់រំ) ។ អ្នកក៏អាចឆែកមើលគេ[ហទំព័រ AHRC](#_AHRC_គណៈកម្មាការសិទ្ធិមនុស្សអូស្រ្ត) និង [NCCD](https://www.nccd.edu.au/disability-standards-education) បានផងដែរ។

### កាតព្វកិច្ច

**និយមន័យៈ** កាតព្វកិច្ចគឺជាអ្វីមួយដែលបុគ្គល ឬអង្គការត្រូវធ្វើ។ វាជាការទទួលខុសត្រូវផ្លូវច្បាប់។ អ្នកអាចរំពឹងឱ្យមនុស្សអនុវត្តកាតព្វកិច្ចរបស់ពួកគេ ហើយសុំឱ្យពួកគេធ្វើកិច្ចការនេះ។

**ឧទាហរណ៍៖** អ្នកផ្តល់សេវាកម្មអប់រំមានកាតព្វកិច្ចបីនៅក្រោម DSE៖

1. ដើម្បីពិភាក្សាកិច្ចការជាមួយសិស្ស និងមនុស្សជិតស្និទ្ធនឹងពួកគេ។
2. ដើម្បីធ្វើការផ្លាស់ប្តូរដែលជួយសិស្សឱ្យចូលរួមក្នុងការអប់រំ។
3. ដើម្បីចាត់វិធានការទប់ស្កាត់ការបៀតបៀន និងការធ្វើឱ្យរងគ្រោះ។

សូមមើល[ការកែតម្រូវសមហេតុផល](#_ការកែតម្រូវសមហេតុផល) [ការបៀតបៀន](#_ការបៀតបៀន) និង[ការធ្វើឱ្យរងគ្រោះ](#_ការធ្វើឱ្យរងគ្រោះ)សម្រាប់ព័ត៌មានបន្ថែម។

### ការកែតម្រូវសមហេតុផល

**និយមន័យ៖** ការកែតម្រូវគឺជាការផ្លាស់ប្ដូរ ឬស្ថានភាពចង់បាន។ ទាំងនេះគឺជាសកម្មភាពដែលជួយសិស្សឱ្យចូលរួមក្នុងការអប់រំតាមរបៀបស្រដៀងគ្នាទៅនឹងមិត្តភក្ដិដំណាលគ្នារបស់ពួកគេ។ ពួកគេអាចជាមនុស្ស សម្ភារៈ ឬការផ្លាស់ប្តូរវិធីដែលអ្វីៗត្រូវបានបំពេញ។

**ការពន្យល់៖** DSE ពន្យល់ពីសិទ្ធិរបស់សិស្សមានពិការភាព។ ការកែតម្រូវសមហេតុផលគឺជាផ្នែកសំខាន់មួយក្នុងការធ្វើឱ្យការសិក្សាក្លាយជាការពិត។ ទាំងនេះនឹងជាក់លាក់ចំពោះសិស្សម្នាក់ៗ និងចំពោះបរិបទនីមួយៗ។

ជាឧទាហរណ៍ សិស្សដែលមានភ្នែកអន់ មានសិទ្ធិចូលរួមសកម្មភាពក្នុងថ្នាក់។ ការកែតម្រូវសមហេតុផលអាចជាការអនុញ្ញាតឱ្យពួកគេប្រើកម្មវិធីអានលើអេក្រង់។

|  |
| --- |
| **តើអ្វីទៅ "សមហេតុផល"?**ការវិនិច្ឆ័យអ្វីដែល 'សមហេតុផល' នឹងមានភាពខុសៗគ្នាចំពោះករណីផ្សេងៗគ្នា។ ប៉ុន្តែអ្នកផ្តល់សេវាកម្មអប់រំគួរពិចារណា៖* ពិការភាពរបស់សិស្ស។
* ទស្សនៈរបស់សិស្ស ឬអ្នកផ្សេងក្នុងជីវិតរបស់សិស្ស (ឧ. ឪពុកម្តាយរបស់ពួកគេ)។
* របៀបនៃការផ្លាស់ប្តូរនឹងប៉ះពាល់ដល់សិស្ស រួមមាន៖
	+ សមត្ថភាពក្នុងការសម្រេចគោលដៅសិក្សារបស់គេ
	+ សមត្ថភាពក្នុងការចូលរួមក្នុងសាលា
	+ ឯករាជ្យភាព
* របៀបនៃការផ្លាស់ប្តូរនឹងប៉ះពាល់ដល់សាលារៀន បុគ្គលិក និងសិស្សដទៃទៀត។
* ការចំណាយ និងអត្ថប្រយោជន៍នៃការផ្លាស់ប្តូរ។
* តម្រូវការសិក្សានៃវគ្គសិក្សា ឬកម្មវិធី។
 |

សិស្ស និងអ្នកដែលជិតស្និទ្ធនឹងពួកគេគួរតែជាផ្នែកនៃការសម្រេចចិត្តទាំងនេះ។ ដំណើរការនេះគួរតែត្រូវបានធ្វើឡើងម្តងទៀតនៅពេលដែលតម្រូវការរបស់ពួកគេផ្លាស់ប្តូរតាមពេលវេលា!

ពេលខ្លះ អ្នកផ្តល់សេវាកម្មអប់រំអាច៖

* ត្រូវការយោបល់ទីពីរ។ យោបល់នេះអាចបានមកពីអ្នកជំនាញសុខភាព ឬស្រដៀងគ្នា។
* ព្យាយាមកត់សម្គាល់ការផ្លាស់ប្តូរមួយផ្សេងទៀតដែលនឹងមានប្រយោជន៍ប៉ុន្តែមិនសូវមានការរំខាន

ការផ្លាស់ប្តូរដែលបានព្រមព្រៀងគ្នាគួរតែត្រូវបានធ្វើឡើងក្នុងរយៈពេលសមស្របមួយ។

|  |
| --- |
| **ឧទាហរណ៍មួយអំពីការកែតម្រូវសមហេតុសមផល៖**Jaiរៀនថ្នាក់ទី7។ គេចូលចិត្តសកម្មភាពធ្វើនឹងដៃ និងការការគាំទ្រដោយប្រើពាក្យ និងលេខ។គ្រូរបស់គេពិភាក្សារឿងនេះជាមួយ គេ និងឪពុកម្តាយរបស់គេ។ គ្រូមាន​គម្រោង​លេងហ្គេម​ដែល​ស្វែង​រក​គោល​គំនិត​គណិតវិទ្យា​សំខាន់ៗ​ដោយ​ប្រើ​រូបភាព និង​ឧបករណ៍ នេះ​គឺ​ជា​ការ​ផ្លាស់​ប្តូរ​ពី​របៀប​ដែល​នាង​បង្រៀន​ក្នុង​ថ្នាក់​របស់​នាង​កាល​ពី​ឆ្នាំ​មុន។ថ្នាក់របស់ Jai កំពុងរៀនអំពី π (pi) ។ ពួកគេទាំងអស់នាំគ្នាទៅឧទ្យានក្នុងតំបន់របស់គេ។ នៅទីនោះពួកគេវាស់ដើមឈើ។ Jai បាន​រក​ឃើញ​ថា ដើម​ឈើ​តែងតែ​លូតលាស់ប្រវែងធំ​ជាងបី​ដងនៃទំហំដើម។គ្រូ​របស់​ Jai វាយ​តម្លៃ Jai តាមរបៀប​ជួយ​គាំទ្រគេ​ដើម្បី​បង្ហាញ​ពី​អ្វី​ដែល​គេយល់ដឹង។ការកែតម្រូវសមហេតុផលជួយសិស្សឱ្យចូលរួម។ កែតម្រូវសមហេតុផលមានច្រើនប្រភេទ។ ទាំង​នេះ​គួរ​ត្រូវ​ធ្វើសម្រប​តាម​សិស្ស​ដែល​មាន​បញ្ហា។ (ពិន្ទុ) |

**ព័ត៌មានបន្ថែម៖** អ្នកអាចស្វែងយល់បន្ថែមអំពី "ការកែតម្រូវសមហេតុផល" នៅក្រោម[ផ្នែកទី3 នៃ DSE](https://www.legislation.gov.au/Details/F2005L00767) ។ អ្នកក៏អាចឆែកមើល[គេហទំព័រ NCCD](https://www.nccd.edu.au/disability-standards-education) ផងដែរ។

### សិទ្ធិ

**និយមន័យៈ** អំណាច ឯកសិទ្ធិ ការទាមទារ ឬកិច្ចព្រមព្រៀងដែលបុគ្គលមាននៅក្រោមច្បាប់។

**ឧទាហរណ៍៖** DSE ពន្យល់អំពីសិទ្ធិរបស់សិស្សដែលមានពិការភាព។ សិស្សមានសិទ្ធិចូលរួមក្នុងការអប់រំដោយផ្អែកលើមូលដ្ឋានដូចគ្នានឹងមិត្តភក្ដិដំណាលគ្នារបស់ពួកគេ។ (សូមមើល[មូលដ្ឋានដូចគ្នា](#_មូលដ្ឋានដូចគ្នា))

**ព័ត៌មានបន្ថែម៖** អ្នកអាចស្វែងយល់បន្ថែមអំពីសិទ្ធិរបស់សិស្សដែលមានពិការភាពនៅក្នុង[ផ្នែកទី4 ដល់ទី8 នៃ DSE](https://www.legislation.gov.au/Details/F2005L00767) ។ អ្នកក៏អាចឆែកមើល[គេហទំព័រ NCCD](https://www.nccd.edu.au/disability-standards-education) ផងដែរ។

### មូលដ្ឋានដូចគ្នា

**និយមន័យ៖** សិស្សគ្រប់រូបមានជម្រើស និងឱកាស។ ទាំងនេះគួរតែដូចគ្នា ឬស្រដៀងគ្នាយ៉ាងខ្លាំងសម្រាប់សិស្សដែលមានពិការភាព។ ពួកគេ​គួរ​​ទទួលបានការប្រព្រឹត្តពីអ្នកដទៃតាម​វិធី​ស្រដៀង​គ្នា​នឹង​មិត្ត​ភក្តិដំណាលគ្នា​របស់​ពួក​គេ។

នេះរួមបញ្ចូលមាន៖

* ការចុះឈ្មោះចូលរៀន ឬត្រូវបានអនុញ្ញាតនៅកន្លែងណាមួយ។
* ការចូលរួមក្នុងវគ្គសិក្សា ឬកម្មវិធី។
* ការប្រើប្រាស់សេវាកម្ម និងបរិក្ខារផ្សេងៗ (ឧ. បន្ទប់ទឹក)។

**ការពន្យល់៖** វិធីមួយទៀតដើម្បីគិតពីមូលដ្ឋានដូចគ្នាគឺតាមរយៈការប្រៀបធៀប។ សិស្ស​មាន​សិទ្ធិ​ចូល​រួម​ក្នុង​ការ​អប់រំ ជា​មធ្យោបាយ​មួយ​ដែល​អាច​ប្រៀប​ធៀប​នឹង​មិត្ត​រួម​ថ្នាក់​របស់​ខ្លួន។

នេះ​មិន​មាន​ន័យ​ថា ​ពួកគេ​ត្រូវ​ធ្វើ​អ្វី​គ្រប់​យ៉ាង​ដូច​មិត្ត​រួម​ថ្នាក់​របស់​ពួកគេ​នោះ​ទេ។ តាម​ពិត គ្រូ​របស់​ពួក​គេ​គួរ​តែ​ធ្វើ​ការ​ផ្លាស់​ប្តូរ​ដើម្បី​ជួយ​ពួក​គេ​ឱ្យចូល​រួម។ (សូម​មើល[​ការ​កែ​តម្រូវ​​សម​ហេតុផល](#_ការកែតម្រូវសមហេតុផល))

ប៉ុន្តែរបៀបនៃការផ្លាស់ប្តូរទាំងនេះដែលត្រូវបានធ្វើឡើងគឺសំខាន់។ សិស្សដែលមានពិការភាពគួរតែមានឱកាស៖

* រៀនពីអ្វីៗដែលដូចគ្នាទៅនឹងមិត្តភក្ដិដំណាលគ្នារបស់គេ។
* ធ្វើសកម្មភាពដូចៗគ្នា។ នេះរួមមានទាំងនៅខាងក្រៅថ្នាក់រៀន ឧ. កីឡា ឬដំណើរកំសាន្ត។
* បង្កើតភាពជោគជ័យ និងបង្ហាញអ្វីដែលពួកគេបានរៀន។

|  |
| --- |
| **ឧទាហរណ៍មួយអំពីមូលដ្ឋានដូចគ្នា៖*** Gowri រៀនថ្នាក់ទី 9។ នាងចូលចិត្តអាន និងសិក្សាសៀវភៅក្នុងថ្នាក់ភាសាអង់គ្លេស។ (ពិន្ទុ)
* Gowri មានការឈឺចាប់រ៉ាំរ៉ៃ។ ការនេះធ្វើឱ្យនាងពិបាកផ្តោតអារម្មណ៍ ឬអង្គុយស្ងៀមក្នុងរយៈពេល
* យូរ។ ដោយ​សារ​​បែប​នេះ​ហើយ ទើប​នាង​ព្រួយ​បារម្ភ​ចំពោះ​ការ​ប្រឡង​ភាសា​អង់គ្លេសនាពេល​ខាង​មុខ។
* *តើ​សេណារីយ៉ូ​មួយ​ណា​ក្នុង​ចំណោម​សេណារីយ៉ូ​ទាំង​នេះ​នឹង​អនុញ្ញាត​ឱ្យ Gowri ចូលរួម​តាម​មូលដ្ឋាន​ដូច​មិត្ត​រួម​ថ្នាក់​របស់​នាង?*
 |
| ***Gowri*** *ត្រូវ​អង្គុយ​ប្រឡង​ដោយមិន​មាន​ការ​ប្រែប្រួល​អ្វី​ឡើយ។* | *គ្រូរបស់ Gowri អនុញ្ញាតឱ្យនាងមិនប្រឡងភាសាអង់គ្លេស។ ផ្ទុយទៅវិញ នាងត្រូវបានផ្តល់ពិន្ទុដោយផ្អែកលើពិន្ទុនាងបានពីក្នុងថ្នាក់កាលពីមុន។* | *Gowri ត្រូវបានអនុញ្ញាតឱ្យឈប់សម្រាកអំឡុងពេលប្រឡងរបស់**នាង។* |
| Gowri នឹង​មាន​ការ​ឈឺ​ចាប់ និង​មាន​បញ្ហា​ក្នុង​ការ​ផ្តោត​អារម្មណ៍​អំឡុង​ពេល​ប្រឡង​របស់​នាង។ លទ្ធផល​របស់​នាង​នឹង​មិន​មែន​ជា​ការ​ឆ្លុះ​បញ្ចាំង​ដោយ​យុត្តិធម៌​នៃ​ជំនាញ ឬចំណេះដឹង​របស់​នាងឡើយ។Gowri មិន​ត្រូវ​បាន​អនុញ្ញាត​ឱ្យ​ចូល​រួម​នៅ​លើ​មូលដ្ឋាន​ដូច​គ្នា​នឹង​មិត្ត​ភក្តិ​ដំណាលគ្នារបស់​នាង​ទេ។ | នេះមិនអនុញ្ញាតឱ្យ Gowri បង្ហាញចំណេះដឹងរបស់នាង ឬបរិមាណចំណេះដែលនាងបានរៀននៅក្នុងថ្នាក់នោះទេ។មិត្តរួមថ្នាក់របស់នាងមានឱកាសធ្វើរឿងនេះ។ ពួកគេ​ក៏​មាន​ឱកាស​ដើម្បី​កែលម្អ​ពិន្ទុ​មធ្យម​របស់​ពួកគេ​តាមរយៈ​ការ​ប្រឡងនេះដែរ។ Gowri មិន​បាន​ចូល​រួម​តាមមូលដ្ឋាន​ដូច​មិត្ត​ភក្តិ​ដំណាលគ្នារបស់​នាង​ទេ។ | ការផ្លាស់ប្តូរនេះជួយកាត់បន្ថយរោគសញ្ញារបស់ Gowri អំឡុងពេលប្រឡង។ឥឡូវនេះនាងមានឱកាសបង្ហាញគ្រូរបស់នាងនូវអ្វីដែលនាងបានរៀន។ មាន​ន័យថា​នាង​អាច​ត្រូវ​បាន​គេ​វាយតម្លៃ​លើ​មូលដ្ឋាន​ដូច​គ្នា​នឹង​មិត្តភក្តិ​ដំណាលគ្នារបស់​នាង​ដែរ! |

អ្នកអាចប្រើគំនិតនៃ "មូលដ្ឋានដូចគ្នា" ក្នុងការសន្ទនាជាមួយអ្នកផ្តល់សេវាកម្មអប់រំ។ ឧទាហរណ៍:

|  |
| --- |
| **ឧទាហរណ៍មួយអំពីការប្រើសិទ្ធិ “ផ្អែកលើមូលដ្ឋានដូចគ្នា”៖**កូនប្រុសរបស់ Krithika ទៅសាលាមត្តេយ្យក្នុងតំបន់របស់ពួកគាត់។ ដោយសារគេមានជំងឺADHD និងជំងឺ Autism សាលាមត្តេយ្យរបស់គេបានចុះឈ្មោះគេត្រឹមតែ 10 ម៉ោងក្នុងមួយសប្តាហ៍។ ហេតុផលដែលសាលាមត្តេយ្យផ្តល់ឱ្យគឺថា សាលាមិនមានធនធានដើម្បីទទួលគេយូរជាងនេះ។នេះ​ហាក់​ដូចជា​មិន​ត្រឹម​ត្រូវ​ចំពោះ​ Krithika ព្រោះ​កុមារ​ឯទៀត​ត្រូវ​បាន​អនុញ្ញាត​​នៅ​ទីនោះ​រយៈពេល ១៥ ម៉ោង។ កូន​ប្រុស​របស់​នាង​មិន​ត្រូវ​បាន​ផ្តល់​ឱកាស​ស្រដៀង​គ្នា​នឹង​មិត្ត​ភក្តិ​ដំណាលគ្នារបស់​គេ ដើម្បី​ចូល​រួម​ទេ។Krithika ជួបជាមួយគ្រូរបស់គេ ហើយនាំយកជាមួយនូវច្បាប់ចម្លងនៃ DSE ។ ពួកគេ​និយាយ​អំពី​សិទ្ធិ​របស់​កូន​ប្រុស​នាង​ក្នុង​ការ​ទទួល​បាន​ការ​អប់រំ​នៅ​លើ "មូលដ្ឋាន​ដូចគ្នា" ដូច​នឹង​មិត្ត​រួម​ថ្នាក់​របស់​គេដែរ។ បន្ទាប់​ពី​ការ​សន្ទនា​នេះ កូន​ប្រុស​របស់ Krithika ត្រូវ​បាន​ចុះឈ្មោះ​ចូល​រៀន​រយៈពេល ១៥ ម៉ោង​ក្នុង​មួយ​សប្តាហ៍។ |

**ព័ត៌មានបន្ថែម៖** អត្ថន័យនៃ "មូលដ្ឋានដូចគ្នា" ត្រូវបានពន្យល់នៅក្រោម[ផ្នែក2.2 នៃ DSE](#_DSE_ស្តង់ដារពិការភាពសម្រាប់ការអប់រំ) ។ អ្នកក៏អាចស្វែងយល់បន្ថែមនៅលើ[គេហទំព័រ NCCD](https://www.nccd.edu.au/disability-standards-education) ផងដែរ។

### វិធានការពិសេស

**និយមន័យ៖** ជាអ្វីដែលមានគោលបំណងជួយសិស្សមានពិការភាព។ វាមិនមែនជាអ្វីដែលផ្ទុយនឹងច្បាប់ឡើយ សម្រាប់អ្នកផ្តល់សេវាកម្មអប់រំ ដើម្បីដាក់វិធានការពិសេសនោះ។

វិធានការពិេសសទាំងនេះអាចជាកម្មវិធី ឬគំនិតផ្តួចផ្តើម។ ពួកគេអាចផ្តល់ឱ្យសិស្សនូវសម្ភារៈ ឬជំនួយផ្នែកហិរញ្ញវត្ថុ។ ឬពួកគេអាចផ្តល់សិទ្ធិឱ្យចូលប្រើប្រាស់អ្វីមួយដែលជួយបំពេញតម្រូវការរបស់សិស្ស។ ឧ. សេវាកម្ម មធ្យោបាយ ឱកាស។

**ព័ត៌មានបន្ថែម៖** អ្នកអាចស្វែងយល់បន្ថែមអំពី "វិធានការពិសេស" នៅក្នុង[ផ្នែកទី10.5 នៃ DSE](#_DSE_ស្តង់ដារពិការភាពសម្រាប់ការអប់រំ) ។

### សេវាកម្មឯកទេស

**និយមន័យ៖** សេវាកម្មដែលជួយសិស្សមានពិការភាពចូលរួម។ ទាំងនេះអាចទាក់ទងនឹងការអប់រំ ឬការថែទាំផ្ទាល់ខ្លួន ឬថែទាំផ្នែកវេជ្ជសាស្ត្រ។

**ការពន្យល់៖** សិស្សគួរតែអាចចូលប្រើសេវាកម្មឯកទេស។ អ្នកផ្តល់សេវាកម្មអប់រំត្រូវតែធ្វើការផ្លាស់ប្តូរដើម្បីជួយសិស្សធ្វើកិច្ចការនេះ។

ពួកគេអាចរៀបចំមនុស្ស ឬភ្នាក់ងារផ្សេងទៀត ដើម្បីផ្តល់សេវាកម្មនេះ។

* ពេលខ្លះកិច្ចការនេះត្រូវបានធ្វើដោយសិស្ស និងក្រុមគ្រួសាររបស់ពួកគេ។
* ពេលខ្លះទៀតកិច្ចការនេះត្រូវបានរៀបចំដោយអ្នកផ្តល់សេវាកម្មអប់រំ។

ប៉ុន្តែប្រសិនបើសេវាកម្មឯកទេសត្រូវការចាំបាច់ ពួកគេគួរតែចាត់វិធានការដើម្បីធ្វើកិច្ចការនេះ។

**ឧទាហរណ៍៖** ឧទាហរណ៍មួយចំនួនរួមមាន៖

* វិទ្យាល័យមានអ្នកឯកទេសព្យាបាលការនិយាយ ពីរបីម៉ោងក្នុងមួយសប្តាហ៍។
* TAFE ជួលអ្នកកត់ត្រាសម្រាប់ជួយសិស្សដែលមានបញ្ហាចល័ត។
* ជំនួយការជួយគ្រូបឋមសិក្សាដើម្បីសម្រួលការប្រើប្រាស់សម្ភារៈក្នុងថ្នាក់។

**ព័ត៌មានបន្ថែម៖** អ្នកអាចស្វែងយល់បន្ថែមអំពី "សេវាកម្មពិសេស" នៅក្រោម[ផ្នែកទី7 នៃ DSE](#_DSE_ស្តង់ដារពិការភាពសម្រាប់ការអប់រំ) ។ អ្នកក៏អាចឆែកមើល[គេហទំព័រ NCCD](https://www.nccd.edu.au/disability-standards-education) ផងដែរ។

### កម្មវិធីបន្ថែម

**និយមន័យ៖** នេះគឺជាសកម្មភាពដែល៖

* ជាផ្នែកមួយនៃបទពិសោធន៍អប់រំដ៏ទូលំទូលាយ ដែលវគ្គសិក្សា ឬកម្មវិធីនាំមកជាមួយ។
* កើតឡើងនៅខាងក្រៅថ្នាក់រៀន។ ឧ. ដំណើរកំសាន្ត ការដាក់ឱ្យនៅកន្លែងធ្វើការ។

សិស្សគួរតែត្រូវបានគាំទ្រដើម្បីចូលរួមក្នុងកម្មវិធីទាំងនេះ។

|  |
| --- |
| **ឧទាហរណ៍មួយអំពីការចូលរួមកម្មវិធីបន្ថែម៖**Jamal កំពុងបោះជំរុំសម្រាប់ថ្នាក់ទី 7 ។ ជំរុំ​បាន​គ្រោង​នឹង​នាំសិស្ស​ម្នាក់ៗ​គ្នា​ជិះក្បូនរៀងៗខ្លួន។Jamal មានការលំបាកក្នុងចលនាសម្របសម្រួលដែលធ្វើឱ្យគេពិបាកក្នុងការចូលរួម។ ក្បូនមិនមានលំនឹង និងងាយក្រឡាប់។គ្រូរបស់គេសម្រេចថា វាមានសុវត្ថិភាពជាងសម្រាប់ Jamal ដោយកុំអង្គុយលើក្បូននេះ។ គេ​មើល​កុន ខណៈ​មិត្ត​ភក្តិ​របស់​គេកំពុង​ចែវក្បូន។Jamal មិនត្រូវបានគាំទ្រក្នុងការចូលរួមទេ។Jamal អាចចូលរួមក្នុងសកម្មភាពនេះតាមវិធីផ្សេង។ ជាឧទាហរណ៍ គាត់អាចចូលរួមជិះក្បូនមួយទៀតជាមួយមិត្តរួមសាលាណាម្នាក់។ *(ពិន្ទុ)* |

**ព័ត៌មានបន្ថែម៖** អ្នកអាចឆែកមើលអ្វីដែល DSE និយាយអំពី "កម្មវិធីបន្ថែម" នៅក្នុង[ផ្នែកទី6](https://www.legislation.gov.au/Details/F2005L00767) ។

### ការលំបាកមិនសមហេតុផល

**និយមន័យ៖** មានពេលខ្លះដែលអ្នកផ្តល់សេវាកម្មអប់រំមិនចាំបាច់ធ្វើតាមកាតព្វកិច្ចរបស់ពួកគេទេ។ ពួកគេមិនចាំបាច់ធ្វើក្នុងករណីដែលវានឹងបង្កើតបន្ទុកច្រើនពេកសម្រាប់ពួកគេ។ ករណីលើកលែងនេះមិនអនុវត្តចំពោះស្តង់ដារស្តីពីការការពារការបៀតបៀន និងការធ្វើឱ្យរងគ្រោះទេ។ (សូមមើល [ការបៀតបៀន](#_ការបៀតបៀន) [កាតព្វកិច្ច](#_កាតព្វកិច្ច) និង[ការធ្វើឱ្យរងគ្រោះ](#_ការធ្វើឱ្យរងគ្រោះ))

អ្នកផ្តល់សេវាកម្មអប់រំត្រូវតែអាចបង្ហាញថាករណីលើកលែងត្រូវបានអនុវត្ត។ សិស្ស ឪពុកម្តាយ ឬអ្នកថែទាំមិនគួរបង្ហាញដើម្បីបញ្ជាក់ករណីនេះទេ។ វាគួរតែអាស្រ័យលើអ្នកផ្តល់សេវាកម្មអប់រំជាអ្នកអនុវត្ត។

**ការពន្យល់៖** អ្នកផ្តល់សេវាកម្មត្រូវតែប្រកាន់ខ្ជាប់នឹង DSE តាមដែលអាចធ្វើទៅបាន។ នេះ​ជា​ករណី​អនុវត្តរហូត​ដល់​ចំណុច​ដែល​វា​ក្លាយ​ជា​ការ​លំបាក​មិន​សម​ហេតុផល។ ការផ្លាស់ប្តូរអាចនាំឱ្យសមហេតុផល ប៉ុន្តែវានៅតែនាំទៅរកការលំបាកមិនសមហេតុផល។

ផ្នែកនីមួយៗនៃស្ថានភាពគួរតែត្រូវបានថ្លឹងថ្លែង នៅពេលរកមើលថា តើករណីលើកលែងនេះគួរតែត្រូវបានប្រើឬអត់។ នេះ​រួម​មាន៖

* ឥទ្ធិពលវិជ្ជមាន ឬអវិជ្ជមាននៃការផ្លាស់ប្តូរទៅលើអ្នកពាក់ព័ន្ធទាំងអស់។ ឧ. សិស្ស គ្រូ និងសិស្សផ្សេងទៀត។
* ឥទ្ធិពលនៃពិការភាពលើសិស្ស។
* ស្ថានភាពហិរញ្ញវត្ថុរបស់ស្ថាប័ន។ ឧ. ជំនួយផ្នែកហិរញ្ញវត្ថុអាចរកបានដើម្បីធ្វើការផ្លាស់ប្តូរ។

|  |
| --- |
| **ឧទាហរណ៍មួយអំពីសាលាប្រឹងប្រែងបញ្ជាក់ពីការលំបាកមិនសមហេតុសមផល៖**Sung-Jin និង​គ្រួសារ​របស់​គាត់រស់​នៅរហូតតាំង​ពី​ចាប់ផ្តើមវិទ្យាល័យ​ក្នុង​តំបន់​របស់​ពួកគេ។ កូនស្រីរបស់គាត់ So-hee រៀនថ្នាក់ទី6 ហើយពួកគេចង់រៀបចំផែនការសម្រាប់ឆ្នាំក្រោយ។Sung-Jin និងកូនស្រីរបស់គាត់ទៅសាលារៀននៅម្ខាងទៀតនៃផ្លូវ ដើម្បីសួរអំពីការចុះឈ្មោះចូលរៀន។ So-hee មាន​ពិការ​ភាព​សតិ​បញ្ញា ដែល​បុគ្គលិក​សាលា​បាន​កត់​សម្គាល់។ សាលាប្រាប់​ពួកគេថា So-hee មិន​អាច​ទៅ​សាលា​នេះបាន​ទេ ព្រោះ​សាលា​មិន​មាន​លទ្ធភាព​យក​នាង។ បុគ្គលិក​និយាយ​ថា ការសម្រេចនេះ​គឺយុត្តិធម៌ និងតាម​ផ្លូវច្បាប់។Sung Jin ដឹង​ថា នេះ​មិន​មែន​ជា​វិធី​ដែល​មូលនិធិ​សាលាត្រូវបានប្រើប្រាស់សម្រាប់​សិស្ស​មានពិការ​ភាពនោះ​ទេ។ គាត់​ក៏​មាន​ការ​សង្ស័យ​ដែរ ពីព្រោះ​ពួកគេ​មិន​បាន​សួរ​ So hee ត្រូវការ​អ្វីខ្លះ​ មុន​នឹង​ពួកគេនិយាយ​ ថា​ទេ។ ពួកគេមិនមានភស្តុតាងនៃការលំបាកមិនសមហេតុផលទេ។Sung Jin ត្រឡប់​ទៅ​ផ្ទះ​វិញ ហើយ​និយាយ​អំពី​រឿង​នេះ​ជាមួយ​ស្វាមី។ ពួកគេសម្រេចចិត្តថា ពួកគេមិនចង់បញ្ជូន So hee ទៅសាលាដែលរើសអើងនោះទេ។ គ្រួសារ​របស់ So hee អាច​រាយការណ៍​អំពីសាលា​ទៅ​គណៈកម្មការ​សិទ្ធិ​មនុស្ស​អូស្ត្រាលី។ |

**ព័ត៌មានបន្ថែម៖** អត្ថន័យនៃ "ការពិបាកមិនសមហេតុផល" ត្រូវបានពន្យល់នៅក្រោម[ផ្នែកទី10.2 នៃ DSE](#_DSE_ស្តង់ដារពិការភាពសម្រាប់ការអប់រំ) ។ អ្នកក៏អាចស្វែងយល់បន្ថែមនៅលើ[គេហទំព័ររបស់ NCCD](https://www.nccd.edu.au/disability-standards-education) ផងដែរ។

###

### ការធ្វើឱ្យរងគ្រោះ

**និយមន័យ៖** ការធ្វើឱ្យរងគ្រោះមានបីផ្នែក។

1. សិស្សម្នាក់ត្រូវបានគេធ្វើបាបដោយសារតែពិការភាពរបស់ពួកគេ។
2. ពួកគេត្អូញត្អែរ ឬគិតអំពីការត្អូញត្អែរ។
3. ពួកគេ​ត្រូវ​បានទទួលការ​ប្រព្រឹត្ត​ដោយ​អយុត្តិធម៌​ចំពោះ​ការ​ធ្វើ​បែប​នេះ។

ការប្រព្រឹត្តលើដោយអយុត្តិធម៌ ដោយសារតែការត្អូញត្អែរគឺជាអ្វីដែលយើងហៅថា កាធ្វើឱ្យរងគ្រោះ។

|  |
| --- |
| **ឧទាហរណ៍មួយអំពីការធ្វើឱ្យរងគ្រោះ៖**Zen ចូលចិត្តលេងបាល់បោះ។ ប៉ុន្តែ​ពួកគេ​មាន​អារម្មណ៍​ថា​ត្រូវ​បាន​គេ​សម្លុត​ពេល​ហាត់បាល់។Zen មានពិការភាពខាងការយល់ដឹង ហើយត្រូវការការគាំទ្រ ដើម្បីធ្វើតាមការណែនាំ។ ប្រធានក្រុមមិនដឹងអំពីរឿងនេះទេ។ គាត់តែងតែស្តីឱ្យ Zen សម្រាប់ 'ការមិនស្តាប់' ។ Zen មាន​អារម្មណ៍​ឯកោ​ខ្លាំង​ណាស់ ហើយ​ខ្មាស់​គេ​នៅពេល​ហាត់បាល់។Zen សម្រេចចិត្តទៅជួបគ្រូកីឡារបស់ពួកគេ ដើម្បីសុំជំនួយ។ គ្រូចង់ផ្លាស់ពួកគេទៅក្រុមកីឡា the cross-country team វិញ។ កីឡានេះមិនមានការណែនាំស្មុគស្មាញដូចគ្នាទេ។ប៉ុន្តែ Zen ចង់បន្តធ្វើកីឡាដែលពួកគេស្រឡាញ់។ ការដកពួកគេចេញពីក្រុម ដោយសារតែពួកគេបានប្រាប់ពីកង្វល់របស់ពួកគេ អាចជាការធ្វើឱ្យរងគ្រោះ។ គ្រូរបស់គេយល់ព្រមនិយាយជាមួយប្រធានក្រុមជំនួសវិញ។ *(ពិន្ទុ)* |

**ព័ត៌មានបន្ថែម៖** អត្ថន័យនៃ "ការធ្វើឱ្យរងគ្រោះ" ត្រូវបានពន្យល់នៅក្រោម[ផ្នែកទី42 នៃ DDA](#_DDA_ច្បាប់រើសរអើងនឹងពិការភាព) ។ អ្នកក៏អាចស្វែងយល់បន្ថែមនៅលើ[គេហទំព័រ NCCD](https://www.nccd.edu.au/disability-standards-education) ផងដែរ។

## សិទ្ធិ និងច្បាប់

### AHRC គណៈកម្មាការសិទ្ធិមនុស្សអូស្រ្តាលី

**និយមន័យ៖** គណៈកម្មាការសិទ្ធិមនុស្សអូស្ត្រាលី។ ពួកគេការពារ និងលើកកម្ពស់សិទ្ធិមនុស្សក្នុងប្រទេសអូស្ត្រាលី។ ប្រសិននរណាម្នាក់មិនប្រកាន់ខ្ជាប់នឹង DSE អ្នកអាចធ្វើបណ្តឹងទៅកាន់ AHRC ។

**ព័ត៌មានបន្ថែម៖** អ្នកអាចស្វែងយល់បន្ថែមអំពី[ការរាយការណ៍ទៅកាន់ AHRC](#_AHRC_គណៈកម្មាការសិទ្ធិមនុស្សអូស្រ្ត) នៅលើគេហទំព័ររបស់ពួកគេ។

### DDA ច្បាប់រើសរអើងនឹងពិការភាព

**និយមន័យ៖** *ច្បាប់ស្តីពីការរើសអើងពិការភាពឆ្នាំ 1992*។ នេះគឺជាច្បាប់ដែលអនុវត្តចំពោះមនុស្សគ្រប់រូបនៅក្នុងប្រទេសអូស្ត្រាលី។ វាការពារមនុស្សពីការរើសអើងដោយសារពិការភាពរបស់ពួកគេ។ (សូមមើល[ការរើសអើង](#_ការរើសអើង))

DDA បង្កើតឡើងដើម្បីប្រឆាំងនឹងការរើសរអើង។ វារៀបរាប់ជាច្រើនផ្នែក រួមទាំងលំនៅដ្ឋាន និងការអប់រំ។ DSE ស្ថិតនៅក្រោម DDA ។

**ព័ត៌មានបន្ថែម៖** អ្នកអាចស្វែងយល់បន្ថែមអំពី DDA នៅលើ[គេហទំព័រ AHRC](#_AHRC_គណៈកម្មាការសិទ្ធិមនុស្សអូស្រ្ត) ។ អ្នកក៏អាចឆែកមើលច្បាប់ [legislation itself](https://www.legislation.gov.au/Details/C2018C00125) ផងដែរ។

### DSE ស្តង់ដារពិការភាពសម្រាប់ការអប់រំ

**និយមន័យ៖** *ស្តង់ដារពិការភាពសម្រាប់ការអប់រំ 2005*។ ទាំងនេះគឺជាសំណុំនៃច្បាប់ដែលស្ថិតនៅក្រោម DDA ។ ច្បាប់ទាំងនេះបញ្ជាក់ពីកាតព្វកិច្ចរបស់អ្នកផ្តល់សេវាអប់រំ។ (សូម[មើល DDA](#_DDA_ច្បាប់រើសរអើងនឹងពិការភាព))

DSE ពន្យល់អំពីសិទ្ធិរបស់សិស្ស និងរបៀបធ្វើឱ្យប្រាកដថា ពួកគេទទួលបានសិទ្ធិទាំងនោះ។

**ព័ត៌មានបន្ថែម៖** អ្នកអាចស្វែងយល់បន្ថែមអំពី DSE នៅលើ[គេហទំព័រ NCCD](https://www.nccd.edu.au/disability-standards-education) ។ អ្នកក៏អាចឆែកមើលច្បាប់ [legislation itself](https://www.legislation.gov.au/Details/C2018C00125) ផងដែរ។

### កាតព្វកិច្ចអន្តរជាតិ

ប្រទេសអូស្ត្រាលីគឺជាភាគីនៃសន្ធិសញ្ញាអន្តរជាតិមួយចំនួន។ សន្ធិសញ្ញាទាំងនេះការពារសិទ្ធិមនុស្សមានពិការភាព។ នេះរួមមានទាំងនៅក្នុងវិស័យអប់រំ។

សន្ធិសញ្ញាទាំងនេះរួមមានៈ

* កតិកាសញ្ញាអន្តរជាតិស្តីពីសិទ្ធិសេដ្ឋកិច្ច សង្គម និងវប្បធម៌ (ICESCR)។
* អនុសញ្ញាស្តីពីសិទ្ធិមនុស្សមានពិការភាព(CRPD)។

## ពាក្យប្រើប្រចាំថ្ងៃ

### អាជ្ញាធរអប់រំ

**និយមន័យ៖** បុគ្គល ឬក្រុមដែលគ្រប់គ្រង និងរ៉ាប់រងដំណើរការស្ថាប័នអប់រំ។ (សូមមើល[ស្ថាប័នអប់រំ](#_អាជ្ញាធរអប់រំ))

**ឧទាហរណ៍៖** ក្រសួងអប់រំរដ្ឋ។

**ព័ត៌មានបន្ថែម៖** ពាក្យនេះត្រូវបានប្រើនៅក្នុង DSE ។ អ្នកអាចពិនិត្យមើលវានៅក្រោម[ផ្នែក1.4](https://www.legislation.gov.au/Details/F2005L00767) ។

### វិទ្យាស្ថាន​អប់រំ

**និយមន័យ៖** កន្លែងជាក់លាក់មួយដែលផ្តល់ការអប់រំ ឬការបណ្តុះបណ្តាល។ នេះអាចជាសាលារៀន សកលវិទ្យាល័យ វិទ្យាល័យ ឬស្រដៀងគ្នា។ កន្លែងទាំងនេះត្រូវតែប្រកាន់ខ្ជាប់នឹង DSE ។ (សូមមើល[អ្នកផ្តល់សេវាកម្មអប់រំ](#_អ្នកផ្តល់សេវាកម្មអប់រំ))

**ឧទាហរណ៍៖** ប្រសិនបើអ្នកជាសិស្សវិទ្យាល័យ សាលារបស់អ្នកគឺជា "ស្ថាប័នរបស់អ្នក"។

**ព័ត៌មានបន្ថែម៖** ពាក្យនេះត្រូវបានប្រើនៅក្នុង DSE ។ អ្នកអាចឆែកមើលវានៅក្រោម[ផ្នែក1.4](https://www.legislation.gov.au/Details/F2005L00767) ។

### ផែនការអប់រំ

**និយមន័យ៖** ផែនការដែលពន្យល់ពីតម្រូវការ និងគោលដៅអប់រំរបស់សិស្ស។ វារៀបរាប់ពីជំហាន និងការផ្លាស់ប្តូរដែលគួរតែត្រូវបានធ្វើឡើងដើម្បីបំពេញតម្រូវការទាំងនេះ។

អាស្រ័យលើទីកន្លែងដែលអ្នកនៅ និងអ្នកណាកំពុងរៀបចំផែនការ វាអាចត្រូវបានគេហៅថា៖

* ផែនការសកម្មភាពពិការភាព (DAP)
* ផែនការអប់រំបុគ្គល (IEP)
* ផែនការសិក្សាផ្ទាល់ខ្លួន (ILP)
* អ្វីៗ​ផ្សេងទៀត!

ជាញឹកញាប់ស្ថាប័នមួយនឹងបង្កើតផែនការមួយក្នុងចំណោមផែនការទាំងនេះដែលជាផ្នែកមួយនៃការប្រកាន់ខ្ជាប់ទៅនឹង DSE ។

# តំណភ្ជាប់គេហទំព័រ៖

ប្រសិនបើអ្នកចង់បោះពុម្ពធនធាននេះ តំណភ្ជាប់គេហទំព័រសំខាន់ៗត្រូវបានរួមបញ្ចូលខាងក្រោម៖

|  |
| --- |
| **ស្តង់ដារពិការភាពសម្រាប់ការអប់រំ 2005**<https://www.legislation.gov.au/Details/F2005L00767>  |

|  |
| --- |
| **ច្បាប់ស្តីពីការរើសអើងនឹងពិការភាពឆ្នាំ 1992**<https://www.legislation.gov.au/Details/C2018C00125> |

|  |
| --- |
| **ការប្រមូលទិន្នន័យជាប់លាប់ថ្នាក់ជាតិស្តីពីសិស្សមានពិការភាព (NCCD)**<https://www.nccd.edu.au/disability-standards-education>កន្លែង 'ពិន្ទុ ' ត្រូវបានផ្តល់ឱ្យ នេះត្រូវបានធ្វើឡើងក្រោម [Creative Commons BY 4.0](https://creativecommons.org/licenses/by/4.0/).។ ការផ្លាស់ប្តូរត្រូវបានធ្វើឡើងនៅក្នុងគ្រប់ករណីទាំងអស់ដែលកើតឡើង។ © 2021 Education Services Australia Ltd. |

|  |
| --- |
| **គណៈកម្មការសិទ្ធិមនុស្សអូស្ត្រាលី (AHRC)**<https://humanrights.gov.au/>  |

|  |
| --- |
| **គំរូសង្គមនៃពិការភាព**<https://pwd.org.au/resources/disability-info/social-model-of-disability/>  |

|  |
| --- |
| **ការអប់រំ (NDIS)**<https://www.ndis.gov.au/understanding/ndis-and-other-government-services/education>  |